text: Вершы С. Адамовіча па-ранейшаму закранаюць адвечна хвалюючыя душу чалавечую пытанні кахання, волі, ладу ў грамадстве і лёсу Бацькаўшчыны. На паэтычнай ніве яны выяўляюць арыгінальнага і адметнага сваім майстэрствам аўтара.
  Нарадзіўся на станцыі Унежма Анежскага раёна Архангельскай вобласці (Расея) 8 сакавіка 1962 года ў сям’і беларусаў.
  Вучыўся ў сярэдняй школе вёскі Будслаў (1969-1977) на Мядзельшчыне, потым скончыў прафтэхвучылішча. працаваў у Казахстане, саўгас «Будслаўскі».
  Адслужыў у ВМФ СССР (1980-1982). Зноў працаваў — на Беларускай чыгунцы, на станкабудаўнічым заводзе імя Кірава ў Мінску (1983-1986).
  У дзевяностыя гады С.Адамовіч браў актыўны ўдзел у грамадска-палітычным жыцьці краіны, як паэт, празаік і журналіст друкаваўся ў розных грамадска-палітычных выданнях, сябра Саюза пісьменнікаў Беларусі.
  У 2000 годзе, патрапіўшы ў ЗША, працаваў на розных будоўлях у Нью-Ёрку. У гэтым жа годзе ў яго нарадзілася дачка Ксенія Мілаш-Адамовіч.
  У 2002 годзе выехаў на заробкі ў Нарвегію. Волей лёса апынуўся ў той самай запалярнай правінцыі Нурланд, дзе сто гадоў назад пачынаў пісаць геній беларускай літаратуры Кнут Гамсун.
  У розных выдавецтвах выйшлі зборнікі вершаў «Кальварыйскія клёны» (1990), «Плавільшчыкі расы» (1999).